**Vyhlásenie KBS k otázkam vyučovania meditatívnej modlitby na hodinách náboženstva**

Biskupi vydali na Plenárnom zasadaní KBS na Donovaloch vyhlásenie k otázkam vyučovania meditatívnej modlitby na hodinách náboženstva.

Po zvážení súčasnej situácie v školskej katechéze Konferencia biskupov Slovenska žiada, aby sa na hodinách katolíckej výchovy/náboženstva vyučovali symboly a meditatívna modlitba v duchu západnej a východnej kresťanskej tradície. Ohľadom symbolov (napr. mandala) a modlitbových techník iných náboženstiev je možné poskytnúť iba primeranú informáciu.

Donovaly, 28.10.2010